Univerzitet Princeton

Univerzitet Princeton je privatni, istraživački univerzitet sa sjedištem u gradu Princetonu, u američkoj saveznoj državi New Jersey. Osnovan je 1746. godine u Elizabethu kao College of New Jersey. Jedan je od 9 kolonijalnih univerziteta jer je osnovan prije američke revolucije i četvrta institucija za visoko obrazovanje u američkim kolonijama. Sjedište univerziteta je premješteno u Newark 1747. godine a onda i u Princeton 1756. godine gdje mu je sjedište i danas. 1896. godine je promijenio naziv u Univerzitet Princeton. Tokom historije, Princeton je imao bliske veze sa prezbiterijanskom crkvom, ali nikad nije bio povezan s bilo kojim denominacijom a ni danas svojim studentima ne nameće vjerske zahtjeve. Član je Ivy league (Lige bršljana) i jedan je od najprestižnijih univerziteta u svijetu. Imovina univerziteta je procijenjena na vrijednost od 16.954 milijardi dolara u 2012. godini, i računajući po svakom studentu prvi je univerzitet u svijetu po tom osnovu. Član je Ivy League (lige bršljana). Univerzitet trenutno nudi dodiplomske i postdiplomske studijske programe u okviru humanističkih, društvenih i prirodnih nauka kao i inženjerstvo. 35 dobitnika Nobelove nagrade je na neki način povezan sa ovim univerzitetom, dok je univerzitet dobitnik i 17 nacionalnih zlatnih medalja iz oblasti nauke kao i tri nacionalne zlatne medalje iz oblasti humanističkih nauka. Historija Prezbiterijanci su 1746. godine osnovali College of New Jersey koji je kasnije prerastao u današnji Univerzitet Princeton a sa ciljem obrazovanja svojih ministara. Koledž je bio obrazovni i vjerski američkih Iraca i Škota. 1756. godine koledž se premješta u Princeton, u Nassau Hall, u kraljevsku kuću Williama III. Za vrijeme 6. predsjednika koledža, Johna Witherspoona, u periodu od 1768. godine pa do njegove smrti 1794. godine, koledž doživljava pomak pri čemu se fokus stavlja na pripremu i trening ministara u okviru pripreme generacije lidera nove američke nacije. U tom smislu, on pooštrava akademske standarde i traži ulaganja u koledž. Njegovo predsjedavanja predstavlja dug period stabilnosti za koledž, prekinut za vrijeme američke revolucije, a posebno u toku bitke kod Princetona, u kojem su britanski vojnici nakratko zauzeli sjedište koledža, Nassau Hall, zbog čega su američke snage na čelu sa George Washington, gađali topovi zgradu kako bi ih istjerali iz nje. Prije izgradnje Stenhoup Halla 1803. godine, Nassau Hall je bila jedina zgrada koledža čiji kamen temeljac je postavljen 17. septembra 1754. godine. Tokom vijeka i kroz dva redizajna zgrade, nakon velikih požara 1802. i 1855. godine, uloga Nassau Halla kao sveobuhvatne zgrade prešla je na sadašnju ulogu zgrade kao upravnog centra Univerziteta Princeton. Za vrijeme predsjednika koledža Jamesa McCosha, funkcionisanje koledža je podignuto na viši nivo i u mnogome se popravila na bolje situacija sa koledžom prouzokovana američkim građanskim ratom. Za vrijeme dva desetljeća njegovog predsjedavanja izvršena je promjena nastavnog plana i programa a izgrađene su i neke zgrade kampusa u gotskom stilu. U čast tom doprinosu, McCosh Hall je dobila naziv upravo po njemu. Poznati diplomanti S obzirom da slovi kao jedan od najprestižnijih američkih pa i svjetskih univerziteta, mnoge poznate ličnosti su studirale ili diplomirale na nekom od fakulteta ovog univerziteta. Neki od njih su: James Madison - 4. američki predsjednik Woodrow Wilson - 28. američki predsjednik Aaron Burr - američki potpresjednik Michelle Obama - prva dama SAD-a Jeff Bezos - osnivač i CEO Amazona Eric Schmidt - izvršni direktor Google-a Jimmy Stewart - glumac David Duchovny - glumac Brooke Shields - glumica Noor - kraljica Jordana Ghazi bin Muhammed - jordanski princ Moulay Hicham marokanski princ Turki bin Faisal Al Saud - saudijski princ Reference Povezano Visoko obrazovanje u Sjedinjenim Američkim Državama Akreditacija institucija za visoko obrazovanje u SAD-u Vanjske veze Službena web stranica Službena web stranica univerzitetskog atletskog kluba